**ՀԻՄՆԱՎՈՐՈՒՄ**

**«Տարածք հետ վերցնելու և անհատույց օգտագործման իրավունքով տարածք հատկացնելու մասին» Հայաստանի Հանրապետության կառավարության որոշման ընդունման անհրաժեշտության մասին**

ՀՀ տարածքային կառավարման և ենթակառուցվածքների նախարարության պետական գույքի կառավարման կոմիտե (այսուհետ՝ Կոմիտե) է դիմել «Ճանապարհային դեպարտամենտ» hիմնադրամը (այսուհետ՝ Հիմնադրամ)՝ ք. Երևան, Կառավարական տուն 3 հասցեում գտնվող շենքի 2-րդ հարկում տեղակայված ՀՀ էկոնոմիկայի նախարարության մտավոր սեփականության գրասենյակի կողմից զբաղեցված ամբողջ տարածքը Հիմնադրամին անհատույց օգտագործման իրավունքով տրամադրելու խնդրանքով՝ Հիմնադրամի աշխատակազմը մի վայրում տեղակայելու նպատակով։

Համաձայն Հիմնադրամի կողմից ներկայացված տեղեկատվության՝ Կոմիտեի և Հիմնադրամի միջև 03.06․2021թ․ կնքված ոչ բնակելի տարածքի անհատույց օգտագործման թիվ 26/0021 պայմանագրով Հիմնադրամը զբաղեցնում է ք. Երևան, Կառավարական տուն 3 հասցեում գտնվող շենքի 1-ին հարկի մի մասը, իսկ 28․08․2020թ․ կնքված թիվ 56/0020 անհատույց օգտագործման պայմանագրով՝ ք. Երևան, Նալբանդյան 28 հասցեում գտնվող շենքի 3-րդ հարկի, ինչպես նաև նկուղային հարկի որոշ հատվածներ։ Հիմնադրամի աշխատակազմի տարբեր շենքերում տեղակայված լինելու հանգամանքը բացասաբար է ազդում աշխատանքի որակի, արդյունավետության վրա:

Հիմք ընդունելով վերոգրյալը՝ Կոմիտեի կողմից մշակվել է «Տարածք հետ վերցնելու և անհատույց օգտագործման իրավունքով տարածք հատկացնելու մասին» ՀՀ կառավարության որոշման նախագիծը, որով առաջարկվում է քաղաք Երևան, Կառավարական փողոց 3 շենք հասցեում գտնվող շենքի 2-րդ հարկից 535.6 քառ.մետր մակերեսով տարածքն անհատույց, անժամկետ օգտագործման իրավունքով հատկացնել «Ճանապարհային դեպարտամենտ» հիմնադրամին և ք. Երևան, Նալբանդյան փողոց 28 հասցեում գտնվող շենքի 3-րդ հարկից 346 քառ. մետր մակերեսով տարածքը հետ վերցնել Հիմնադրամից:

«Տարածք հետ վերցնելու և անհատույց օգտագործման իրավունքով տարածք հատկացնելու մասին» Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառավարման մարմինների բյուջեներում ծախսերի և եկամուտների ավելացում կամ նվազեցում չի նախատեսվում:

«Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ». Որոշման նախագիծը բխում է Կառավարության 2021-2026թթ. ծրագրի 6.7 կետով սահմանված Պետական գույքի արդյունավետ կառավարման դրույթներից. մասնավորապես՝ սահմանվելու է պետության գործառույթների իրականացման համար անհրաժեշտ օտարման ոչ ենթակա անշարժ գույքի կազմը և նախընտրելի կառուցվածքը, ինչպես նաև ծախսերի կրճատման նպատակով ապահովվելու է պետական համակարգի մարմինների կողմից Հայաստանի Հանրապետության պետական բյուջեի միջոցների հաշվին օգտագործվող ոչ պետական սեփականություն համարվող տարածքների փոխարինումը պետության սեփականություն համարվող համապատասխան տարածքներով։